《梅仙祠》
宋代·赵公豫

汉尉垂纶处，遗风事可传。林深飞鸟入，水隔小桥连。

道室幽如许，山花晚倍妍。到来心志静，不复有尘缘。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。